เงินบาทแกว่งแคบ กรอบสัปดาห์หน้า 36.00-36.15
ค่าเงินบาทปิดตลาดเย็นนี้ (25 ธ.ค.) อยู่ที่ระดับ 36.05/07 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 36.07/09 บาท/ดอลลาร์
25 ธ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (25 ธ.ค.) อยู่ที่ระดับ 36.05/07 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 36.07/09 บาท/ดอลลาร์
“เงินบาทตลอดทั้งวันนี้แกว่งอยู่ในกรอบแคบมาก เพราะไม่มีปัจจัยสำคัญ อีกทั้งตลาดต่างประเทศปิดทำการเนื่องในวันคริสต์มาส ประกอบกับเป็นช่วงใกล้สิ้นปี การทำธุรกรรมต่างๆ จึงเบาบาง” นักบริหารเงินกล่าว ขณะที่คาดว่าสัปดาห์หน้าเงินบาทจะเคลื่อนไหวอยู่ในกรอบ 36.00-36.15 บาท/ดอลลาร์
 
ที่มา: สำนักข่าวอินโฟเควสท์